|  |  |
| --- | --- |
| CONSILIUL JUDEŢEAN VÂLCEA | **PREŞEDINTE,** |
| **Direcția Generală Programe și Relații Externe** | **Constantin RĂDULESCU** |
| Nr.............. / ………….......….. |  |
|  |  |

**Caiet de sarcini**

**pentru** **Achiziția de echipamente digitale,**

**din cadrul proiectului**

**„Construire și dotare Ambulatoriu integrat Spitalul de Psihiatrie Drăgoești”**

**PREAMBUL**

Prevederile cuprinse în Caietul de sarcini fac parte integrantă din documentația pentru elaborarea şi prezentarea ofertei şi constituie ansamblul cerințelor pe baza cărora se elaborează de către fiecare ofertant propunerea tehnică.

Cerințele precizate în Caietul de sarcini sunt considerate ca fiind minimale. Orice ofertă prezentată, care se abate de la prevederile Caietului de sarcini, va fi luată în considerare numai în măsura în care propunerea tehnică presupune asigurarea unui nivel calitativ superior cerințelor minimale din Caietul de sarcini.

1. **Ordonatorul principal de credite:**

Președintele Consiliului Județean Vâlcea

1. **Autoritate Contractantă:** Consiliul Județean Vâlcea
2. **Denumirea achiziției:**

Achiziția de echipamente digitale pentru proiectul ***„Construire și dotare Ambulatoriu integrat Spitalul de Psihiatrie Drăgoești”***

***Cod CPV: 30213100-6 Computer portabil***

***30232110-8 Imprimantă laser***

***32324100-1 Televizor***

1. **Obiectul achiziției:**

Obiectul achiziției constă în furnizarea de echipamente digitale, incluzând livrarea, instalarea, testarea, punerea în funcțiune, precum și instruirea personalului utilizator, necesare desfășurării activităților ambulatoriului.

1. **Locație:**

Spitalul de Psihiatrie Drăgoești din strada Spitalului, nr. 1, localitatea Drăgoești, județul Vâlcea.

1. **Informații generale:**

Județul Vâlcea este Beneficiarul Contractului de finanțare nr. 72440/20.06.2025, încheiat cu Ministerul Investițiilor și Proiectelor Europene, în calitate de Autoritate de management pentru Programul Sănătate, aferent perioadei de programare 2021-2027, care are ca obiectiv implementarea proiectului **„Construire și dotare Ambulatoriu integrat Spitalul de Psihiatrie Drăgoești”,** cod SMIS 335077, cu o valoare totală eligibilă de **12.204.834,29 lei.**

Proiectul, care se derulează în perioada 20/06/2025 și 20/06/2027, a obținut finanțare în cadrul Programului Sănătate pentru perioada de programare 2021-2027, Obiectivului specific RSO4.5\_Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate (FEDR).

Valoarea totală a proiectului este de 12.204.834,29, din care:

- 10.374.109,15 lei valoare eligibilă nerambursabilă din partea fondurilor ( Fondul European de Dezvoltare Regională – FEDR - 85,00%);

- 1.586.628,44 lei valoare eligibilă nerambursabilă din bugetul național (13,00 %);

- 244.096,70 lei valoare cofinanțare eligibilă beneficiar – Buget Local (2 %)

1. **Descrierea succintă a proiectului:**

Obiectivul general al proiectului constă în îmbunătățirea accesului populației la servicii medicale de psihiatrie de calitate, în regim ambulatoriu, prin dezvoltarea infrastructurii sanitare publice la nivelul județului Vâlcea. Prin realizarea acestui obiectiv de investiții se urmărește crearea unui spațiu adecvat acordării consultațiilor psihiatrice în regim ambalator, creșterea calității actului medical și a serviciilor medicale destinate problemelor de sănătate mintală, precum și scăderea timpului necesar de diagnosticare si intervenție.

Astfel, realizarea investiției va asigura accesul rapid, facil și de calitate la serviciile medicale necesare pacienților, prin eliminarea timpilor de așteptare cauzați de lipsa finanțării sau supraaglomerare. Creșterea capacității de răspuns adecvat și prompt la problemele majore de sănătate mintală, prin dezvoltarea serviciilor ambulatorii.

**Obiective specifice ale proiectului:**

* Construirea unei clădiri noi pentru Ambulatoriul Spitalului de Psihiatrie Drăgoești, la standarde nZEB+, accesibilizată pentru persoanele cu dizabilități și care asigură starea de bine a pacienților și personalului.
* Creșterea capacității Spitalului de Psihiatrie Drăgoești de a acorda asistență medicală ambulatorie de psihiatrie, asigurând acces egal și echitabil la servicii de egală calitate tuturor cetățenilor județului.
* Dotarea ambulatoriului de specialitate cu mobilier specific și echipamente medicale de ultimă generație, pentru a le oferi pacienților cu probleme de sănătate mintală servicii de diagnostic și de tratament la cele mai înalte standarde de calitate.
* Creșterea accesului populației județului Vâlcea la servicii de asistență medicală ambulatorie de psihiatrie.
* Reducerea timpului de așteptare al pacienților cu probleme de sănătate mintală care primesc tratament în regim ambulatoriu.

1. **Necesitatea și oportunitatea realizării achiziției**

Investiţia privind construirea şi dotarea Ambulatoriului integrat al Spitalului de Psihiatrie Drăgoeşti este de o deosebită importanţă, deoarece activitatea de tip ambulatoriu se desfăşoară, în prezent, în condiţii necorespunzătoare, atât pentru pacienţi, cât şi pentru personalul medical, din cauza insuficienței spaţiilor și a dotărilor.

Ținând cont că ambulatoriul existent funcționează în spaţii insuficiente, nerespectându-se prevederile Ordinului Ministrului Sănătăţii Publice nr. 91412006 pentru aprobarea normelor privind condiţiile pe care trebuie să le îndeplinească un spital în vederea obţinerii autorizaţiei sanitare de funcţionare coroborate cu cele ale Ordinului Ministrului Dezvoltării, Lucrărilor Publice si Administratiei nr. 2.500/2022 privind aprobarea reglementării tehnice „Normativ pentru construcţiile ce conţin spaţii pentru furnizarea asistenţei medicale ambulatorii de specialitate, indicativ NP 021-2022”, este necesară realizarea unei intervenţii majore prin construirea unui ambulatoriu, întrucât spaţiile sunt insuficiente pentru desfăşurarea actului medical.

Având în vedere nevoia stringentă de realizare a unui nou spaţiu pentru ambulatoriul existent, precum şi necesitatea dotării acestuia în conformitate cu noile reglementari în vigoare din domeniul sănătăţii este necesară realizarea unei intervenţii majore prin construirea și dotarea ambulatoriului integrat Spitalului de Psihiatrie Drăgoești cu echipamente, aparatură și mobilier medicale, în vederea acordării de asistență medicală ambulatorie la standardele în vigoare, precum și creării unui climat optim realizării actului medical.

Prin Achiziția de echipamente IT pentru proiectul **„Construire și dotare Ambulatoriu integrat Spitalul de Psihiatrie Drăgoești”** se va urmări dezvoltarea unui cadru sistemic de guvernanță a datelor pentru a aborda calitatea datelor și schimbul eficient al acestora in cadrul diferitelor instituții administrative, unități sanitare, furnizori de servicii, pacienți.

Echipamentele IT care se vor achiziționa pentru a contribui la desfășurarea în bune condiții a activității angajaților.

Achiziția echipamentelor IT destinate angajaților Ambulatoriului integrat din cadrul Spitalului de Psihiatrie Drăgoești, este inclusă în Planul de achiziții și în Bugetul proiectului, acestea fiind componente ale cererii de finanțare (anexă la contractul de finanțare).

Luând în considerare cele precizate, achiziția de echipamente IT pentru echipa de implementare a proiectului își justifică pe deplin necesitatea și oportunitatea.

1. **Obiectul contractului de achiziție publică**

Obiectul achiziției constă în furnizarea de echipamente IT, incluzând livrarea, instalarea, testarea, punerea în funcțiune, precum și instruirea personalului utilizator, necesare desfășurării în bune condiții a activităților spitalului.

Echipamentele digitale solicitate în cadrul achiziției de furnizare sunt:

* laptop 19 – 4 bucăți,
* imprimantă multifuncțională – 4 bucăți,
* TV smart – 4 bucăți.

Produsele se vor achiziționa prin achiziție directă, realizată prin mijloace electronice (SEAP).

1. **Produsele solicitate (echipamentele digitale)**

Echipamentele digitale și specificațiile tehnice minime ale acestora sunt următoarele:

| **Nr. crt.** | **Echipamentul, specificațiile tehnice și garanția** | **Nr. de bucăți** |
| --- | --- | --- |
| 1. | ***Laptop 19***  Procesor  Tip procesor i9  Model procesor 13900H  Arhitectura Raptor Lake  Număr nuclee 14  Frecventa nominala 2.6 GHz  Frecventa Turbo Boost 4.1 GHz  5.4 GHz  Cache 24576 KB  Tehnologie procesor 10 nm  Procesor grafic integrat Intel® Iris™ Xe  Graphics  Afișare  Diagonala display 16 inch  Format display WUXGA  Tehnologie display IPS  Rata de refresh 120 Hz  Luminozitate 300 nt  Finisaj display Anti-Glare  Touchscreen Nu  Rezoluție 1920 x 1200  Memorie  Capacitate memorie 16 GB  Tip memorie DDR4  Număr sloturi 1  Sloturi ocupate 1  Memorie integrata 8192 MB | 4 |
| 2. | ***Imprimanta multifuncțională***  Tehnologie printare Inkjet  Mod printare Monocrom  Color  Utilizare Home & office  Business  Funcții principale Printare  Format general imprimanta A4  Printare fata/verso (Duplex) Automat  Conectivitate USB  Wi-Fi  Conținut pachet:Manual de instrucțiuni  Power cord  1 x PIXMA TR4650  Cablu fax/telefon  2 x Cartușe  Tip display LCD LED  Ciclu de lucru maxim (pagini/luna) 5000  Volum recomandat de printare (pagini/luna) 5000  Aplicații printare cloud & mobile Google Cloud Print  Apple AirPrint  Mopria  Pixma Cloud Link  Wireless Direct  Culoare Negru | 4 |
| 3. | ***TV smart***  Diagonala display 80.1 cm  Tip TV Smart TV  Tehnologie display LED  Tehnologie speciala HDR  Claritate imagine Full HD  Culoare Negru | 4 |

Specificațiile tehnice prevăzute în prezentul Caiet de sarcini sunt minimale și obligatorii.

Orice referire la mărci sau tehnologii se va considera că include mărcile sau tehnologiile echivalente.

Autoritatea contractantă își rezervă dreptul de a respinge oferta care nu se încadrează în specificațiile solicitate prin Caietul de sarcini.

1. **Garanția:**

Garanția minimă solicitată este specificată pentru fiecare produs și începe de la data semnării procesului-verbal de recepție cantitativ și calitativ fără observații.

Produsele livrate vor avea o perioada de garanție de minimum 24 luni de la data recepției calitative, cu excepția produselor care din fabricație au o perioada de valabilitate mai mică, dacă este cazul.

Furnizorul are obligația de a garanta că produsele livrate sunt noi, nefolosite, conforme cu normele europene și marcate CE, încorporând toate îmbunătățirile standard ale tipului de produs livrat. De asemenea, Furnizorul garantează că toate produsele furnizate prin contract nu vor prezenta niciun defect și vor funcționa în condiții normale de utilizare.

Termenul de intervenție: max. 5 zile lucrătoare de la notificare.

Produsele reparate sau înlocuite beneficiază de o nouă perioadă de garanție.

Garanția acoperă toate costurile aferente intervenției: manoperă, transport, cazare, piese etc.

1. **Livrarea, ambalarea, etichetarea și transportul**

* Termenul de livrare: 60 de zile de la nota de comandă a achizitorului.
* Livrarea se va face la locația menționată la pct. 5.
* Produsele vor fi livrate împreună cu avizul de însoțire, certificatele de garanție, declarația de conformitate, manualele de utilizare etc.
* Produsele vor fi ambalate corespunzător, pentru a preveni deteriorarea în timpul transportului.
* Transportul, asigurarea, montarea și punerea în funcțiune sunt în sarcina exclusivă a Furnizorului și sunt incluse în prețul total ofertat.
* Un produs este considerat livrat la locul indicat de Achizitor când toate activitățile din cadrul contractului au fost realizate și produsele au fost acceptate de Achizitor prin proces verbal de recepție cantitativ și calitativ semnat fără observații.

1. **Recepția produselor**

Achizitorul va recepționa produsele după livrarea, instalarea, configurarea și testarea acestora, încheind proces verbal de recepție.

În situația în care se constată că un produs nu este conform cu specificațiile tehnice minime sau cu oferta, Furnizorul va înlocui produsul necorespunzător în maximum 10 zile lucrătoare.

Recepția produselor constă în:

a) recepția cantitativă;

b) recepția calitativă care se va realiza după montarea produselor.

1. **Modalitățile și condițiile de plată**

Pentru produsele livrate, Furnizorul va emite factură, care va fi însoțită de certificatele de garanție ale echipamentelor, după semnarea de către beneficiar a procesului verbal de recepție.

Plata se va face în conformitate cu prevederile legislației în vigoare și ale contractului.

În vederea efectuării plății, ofertantul va detalia valoarea totală a ofertei de preț pentru fiecare dintre produsele care fac obiectul achiziției (preț/ bucată și total).

Plata produselor se va efectua pe baza procesului verbal de recepție.

Plățile în favoarea contractantului se vor efectua, în conformitate cu prevederile art. 7 alin. (1) din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, în termen de maximum 60 de zile de la data înregistrării facturii fiscale de către autoritatea contractantă și a tuturor documentelor justificative, având în vedere că plata depinde de virarea de către Autoritatea de Management a sumelor aferente Cererilor de transfer pe care Autoritatea Contractantă le va depune.

Fiecare factură va avea menționat numărul contractului, datele de emitere și de scadență ale facturii respective. Facturile vor fi emise electronic și transmise prin intermediul sistemului național privind factura electronică RO e-Factura.

1. **Respectarea aplicării principiului DNSH**

Ofertantul va completa declarație privind respectarea principiilor DNSH. Achizițiile efectuate în cadrul proiectului trebuie să dovedească conformitatea cu principiile DNSH, așa cum sunt ele prezentate în Ghidul solicitantului - Investiții în infrastructura ambulatoriilor integrate spitalelor de psihiatrie.

Produsele ofertate nu prejudiciază în mod semnificativ pe durata întregului ciclu de viață a investiției niciunul dintre cele 6 obiective de mediu, prin raportare la prevederile art. 17 din Regulamentul UE 2020/852, respectiv

• atenuarea schimbărilor climatice;

• adaptarea la schimbările climatice;

• utilizarea durabilă și protecția resurselor de apă și a celor marine;

• tranziția către o economie circulară;

• prevenirea și controlul poluării;

• protecția și restaurarea biodiversității și a ecosistemelor.

1. **Prezentarea ofertei**

* ***Propunerea tehnică***

Propunerea tehnică va respecta cerințele Caietului de sarcini și va conține:

1. **Descrierea produselor astfel cum sunt menționate în Caietul de sarcini**.

Se va prezenta pentru fiecare echipament ofertat:

* fișă a echipamentului, structurată conform cerințelor Caietului de sarcini - prin care se va demonstra concordanța propunerii tehnice cu specificațiile solicitate;
* specificații privind producătorul, modelul/ codul produsului - pentru a se putea verifica îndeplinirea cerințelor minime obligatorii.
* Perioada de garanție ofertată conform cerințelor din Caietul de sarcini;
* Termenul maxim de livrare.

Caracteristicile tehnice ale produselor ofertate vor fi susținute prin documente ce conțin specificațiile tehnice emise de producător (broșură, fișă de catalog, fișă produs etc.), în limba română/ engleză.

În cazul în care informațiile declarate în propunerea tehnică fac trimitere la fișe tehnice, instrucțiuni de folosire sau alte documente prezentate, se va indica pagina și paragraful din documentul respectiv.

1. **Informații referitoare la asumarea îndeplinirii tuturor cerințelor privind livrarea și garanția produselor:**

Furnizorul va prezenta o declarație privind asumarea livrării și respectării termenelor de garanție.

Ofertele care nu răspund corect și complet tuturor cerințelor, vor fi declarate ca fiind neconforme.

Lipsa unora din caracteristicile tehnice minime obligatorii sau nerespectarea acestora, va conduce la declararea ofertei ca neconformă.

* ***Propunerea Financiară***

Se va prezenta formularul de ofertă care va conține prețul în lei, cu și fără TVA. Valoarea va fi defalcată pe fiecare produs.

**DIRECTOR GENERAL,**

**Andreea POPESCU**

|  |  |  |  |  |
| --- | --- | --- | --- | --- |
| **Prenume, Nume** | **Funcția** | **Semnătura** | **Verificat,**  Șef serviciu | **Data** |
| Întocmit: Adelina Vlăduț  Augustina Olariu  1 exemplar | Consilier  Consilier |  |  |  |